У прыватнасці, на месцы брацкага захавання воінаў, якія аддалі свае жыцці, вызваляючы наш раён, на вул. Куйбышава са зваротам-прамовай да землякоў звярнуўся старшыня раённага Савета дэпутатаў Валерый Ціханоўскі. “За гады вайны на тэрыторыі Калінкавіцкага раёна гітлераўцы знішчылі больш 3 тыс. мірных жыхароў, 1,5 тыс. былі загнаны ў Нямеччыну, каля 9 тыс. нашых землякоў аддалі свае жыцці на франтах і ў партызанскіх атрадах у барацьбе з ворагам, больш 17 тыс. савецкіх салдат і афіцэраў загінулі пры вызваленні нашага раёна”, — сказаў ён.